BEC ลุ้นกำไรปีนี้โตทะลัก 590% แถมเรตติ้งพลิกมานำช่อง 7 ครั้งแรกแนะซื้อเก็งกำไร
BEC ลุ้นกำไรปีนี้โตทะลัก 590% แถมเรตติ้งพลิกมานำช่อง 7 ครั้งแรกแนะซื้อเก็งกำไร
30 มี.ค. 2561

บล.โนมูระ พัฒนสิน ระบุในบทวิเคราะห์วันนี้(30 มี.ค.) ว่า บริษัท บีอีซี เวิลด์ จำกัด (มหาชน) หรือ BEC คาดกำไรสุทธิปี 2018F อยู่ที่ 421 ลบ. +590% จากฐานต่ำปี 2017 จาก 1)บริษัทตั้งเป้าผลิตรายการให้ตรงความต้องการกลุ่มเป้าหมายมากขึ้น ซึ่งเริ่มเห็นผลตอบรับที่ดีขึ้น เช่น ละคร “เงินปากผี” และ “บุพเพสันนิวาส” เป็นต้น 2)บริษัทพยายามบริหาร สินทรัพย์ให้มีประสิทธิภาพมากขึ้นด้วยการนำ Content ไปหารายได้จากช่องทางอื่นๆ เพิ่มขึ้น เช่น LINE, Youtube และ Tencent ในประเทศจีน เป็นต้น
Valuation: ราคาหุ้นที่ปรับลงกว่า 81% ในรอบ 5 ปี MKt cap หายไป 1.2 แสนลบ. ถือว่าตอบรับปัจจัยพื้นฐานที่แย่ลงไปมากแล้ว ขณะที่ธุรกิจก้าวมาถึงจุดเปลี่ยนที่น่าสนใจ มี Catalyst ทั้งระยะสั้นและระยะยาว
Catalyst: 1) Rating (19-25 มี.ค.2018) ช่อง 3HD พลิกมานำช่อง 7 ครั้งแรก ในรอบหลายปีโดยอยู่ที่ระดับ 1.963 (vs ช่อง 7 1.751)เพิ่มขึ้นต่อเนื่องจาก 1.805 ในสัปดาห์ก่อน (vs ช่อง 7 1.87) นอกจากนี้ยังมีถ่ายทำละคร “บุพเพสันนิวาส” เพิ่ม 3 ตอน คาดเพิ่ม Rating สูงต่อเนื่อง 2) ลุ้นเข้าครม.เรื่องพักชำระค่าธรรมเนียมในอนุญาตเป็นเวลา 3 ปี และลดค่าเช่าโครงข่ายลง 50% เป็นเวลา 24 เดือน 3) ศาลตัดสินให้คืนช่องทีวีพูลได้ เป็นจุดเปลี่ยนครั้งสำคัญของอุตสาหกรรม (ปรับสมดุล ลดแข่งขันและการดึงตัวบุคลากร + ลดขาดทุนของผู้ประกอบการที่มีหลายช่อง)